നരച്ചമുടി കറുപ്പിക്കുന്നില്ല, അച്ഛന്റെ ഭയം ആളുകള് എന്നെ വിലയിരുത്തില്ലെയെന്ന് സമീറ റെഡ്ഡി പ്രസവത്തോടെ താന് നേരിട്ട വിഷാദരോഗത്തെ കുറിച്ചും അമിതവണ്ണത്തെ തുടര്ന്ന് നേരിട്ട പരിഹാസങ്ങളെക്കുറിച്ചുമൊക്കെ മനസ്സുതുറന്ന നടിയാണ് സമീറ റെഡ്ഡി. സ്ത്രീകള് നേരിടുന്ന ബോഡി ഷെയമിങ്ങിനെ കുറിച്ചും താരം തന്റെ പോസ്റ്റുകളിലൂടെ പറയാറുണ്ട്. മേക്കപ്പ് ഇല്ലാതെ താരം പങ്കുവച്ച ചിത്രം ഏറെ ചര്ച്ചയായിരുന്നു. ഇപ്പോഴിതാ തന്റെ വെളുത്തതലമുടിയെ കുറിച്ചും അവ കറുപ്പിക്കാന് അച്ഛന് പറഞ്ഞപ്പോള് താന് നല്കിയ മറുപടിയെ കുറിച്ചുമൊക്കെ പറയുകയാണ് സമീറ. ഇന്സ്റ്റഗ്രാമിലൂടെയാണ് താരം പോസ്റ്റ് പങ്കുവച്ചത്. എന്തുകൊണ്ടാണ് വെളുത്ത തലമുടി താന് കറുപ്പിക്കാത്തത് എന്നായിരുന്നു അച്ഛന്റെ ചോദ്യമെന്ന് സമീറ പറയുന്നു. ആളുകള് തന്നെ വിലയിരുത്തില്ലേ എന്നായിരുന്നു അച്ഛന്റെ ഭയം. അവര് അങ്ങനെ വിലയിരുത്തിയാലും തനിക്ക് പ്രശ്നമില്ലെന്നും ഇനിയും താന് മുമ്ബത്തെപ്പോലെ രൂപത്തിനെക്കുറിച്ചോര്ത്ത് ആധിയാവാനില്ലെന്നുമാണ് സമീറ മറുപടി നല്കിയത്. മുമ്ബ് താന് രണ്ടാഴ്ച കൂടുമ്ബോഴൊക്കെ മുടി കളര് ചെയ്യുമായിരുന്നു. ഇപ്പോള് തനിക്ക് എപ്പോള് കളര് ചെയ്യണമെന്ന് തോന്നുന്നോ അപ്പോള് മാത്രമേ ചെയ്യാറുള്ളെന്നും താരം പറയുന്നു. ഒരച്ഛന് എന്ന നിലയ്ക്ക് അദ്ദേഹത്തിന്റെ ആശങ്ക മനസ്സിലാകും. ജീവിതത്തില് ഇത്തരത്തിലെടുക്കുന്ന ചെറിയ ചുവടുകളാണ് നമ്മെ വലിയ തലങ്ങളിലേക്ക് എത്തിക്കുക സമീറ പറയുന്നു. നരച്ച മുടിയിഴകളുള്ള ചിത്രങ്ങളും സമീറ പങ്കുവച്ചിട്ടുണ്ട്.